ΓΡΑΠΤΗ ΕΡΩΤΗΣΗ P-3644/00

υποβολή: Jonas Sjstedt (GUE/NGL) προς την Επιτροπή

(17 Νοεμβρίου 2000)

Θέμα: Ευθύνη της Ε.Ε. για τα πορθμεία

Από τότε που έχει εφαρμοσθεί η απόφαση της Ε.Ε. να καταργηθεί η πώληση αφορολόγητων ειδών η εκμετάλλευση του πορθμείου μεταξύ Ume (Σουηδία) και Vasa (Φινλανδία) δεν είναι πλέον κερδοφόρος. Η εταιρεία αποφάσισε να σταματήσει τη λειτουργία του πορθμείου. Η κατάργηση της γραμμής αυτής προκύπτει κατόπιν απόφασης της Ε.Ε. για τα αφορολόγητα. Η απόφαση θίγει όλη την περιοχή με διάφορους τρόπους. Η κατάσταση του περιβάλλοντος επιδεινώνεται, μεταξύ άλλων επειδή οι διανυόμενες αποστάσεις των εκατοντάδων χιλιομέτρων επιβαρύνουν την κυκλοφορία. Η συνεργασία μεταξύ των ενδιαφερομένων περιοχών στην Φινλανδία και στη Σουηδία καθίσταται δυσκολότερη. Πολυάριθμοι εργαζόμενοι που συνήθιζαν έναντι λογικής τιμής να μετακινούνται κάθε εβδομάδα μεταξύ των δύο χωρών δεν μπορούν πλέον να συνεχίσουν. Υπάρχει κίνδυνος να θιγεί πολύ σκληρά τόσο ο τουρισμός όσο και άλλοι τομείς.

Το ερώτημα είναι τώρα ποια ευθύνη είναι διατεθειμένη η Επιτροπή να αναλάβει για την ιδία πολιτική της. Με ποιον τρόπο, και πρώτ' απ' όλα χρηματοδοτικό, προτίθεται η Επιτροπή να συμβάλει στη μη διακοπή της λειτουργίας των πορθμείων; Για ποιο λόγο επετράπη να συνεχισθεί η πώληση αφορολόγητων ειδών στα πορθμεία στη Νότια Βαλτική Θάλασσα ενώ έχει απαγορευθεί μεταξύ Ume και Vasa; Πως συμβιβάζεται η απόφαση αυτή με τους ιδίους κανόνες της Ε.Ε. για ίσους όρους ανταγωνισμού;

Απάντηση του κ. Bolkestein εξ ονόματος της Επιτροπής

(15 Δεκεμβρίου 2000)

Η Επιτροπή πάντοτε αναγνώριζε ότι η ομόφωνη απόφαση του Συμβουλίου να καταργήσει τις πωλήσεις αφορολόγητων ειδών σε ταξιδιώτες που κινούνται μέσα στην Κοινότητα, ίσως να είχε αρνητικές συνέπειες στην περιφέρεια Kvarken, επηρεάζοντας την κυκλοφορία των πορθμείων μεταξύ της επαρχίας Vsterbotten στη Σουηδία και των οστροβοθνικών επαρχιών στη Φινλανδία(1). Επομένως, η Επιτροπή ανέλαβε να προσδιορίσει τα μέσα με τα οποία τα κράτη μέλη θα μπορούσαν να επιλύσουν τέτοιου είδους προβλήματα. Το αποτέλεσμα ήταν η σύνταξη εγγράφου από την Επιτροπή, στο οποίο διευκρινίζονται τα διάφορα κοινοτικά μέσα τα οποία έχουν στη διάθεσή τους τα κράτη μέλη, για να αντιμετωπίσουν τις πιθανές επιπτώσεις από την κατάργηση των πωλήσεων αφορολόγητων ειδών(2). Ωστόσο, η χρησιμοποίηση αυτών των μέσων εξαρτάται από τα οικεία κράτη-μέλη. Οι εθνικές ή οι περιφερειακές αρχές πρέπει να αξιολογούν τις δυσκολίες και να προσδιορίζουν τα κατάλληλα μέτρα για την αντιμετώπισή τους.

Θα πρέπει να σημειωθεί ότι όταν ένα πορθμείο κατευθύνεται προς ή προέρχεται από τρίτη χώρα, οι πωλήσεις αφορολόγητων ειδών μπορεί να συνεχιστούν παρά τα όσα προβλέπει η απόφαση του Συμβουλίου για την κατάργησή τους, εντός της Κοινότητας. Αυτό ισχύει και σε περίπτωση που ένα πορθμείο πραγματοποιεί ενδιάμεσο σταθμό εκτός του φορολογικού εδάφους της Κοινότητας(3). Ωστόσο, για την διατήρηση των δραστηριοτήτων αφορολόγητων ειδών, απαιτείται ο ενδιάμεσος σταθμός να μην είναι συμβολικού χαρακτήρα και ο επιβάτης να έχει πράγματι τη δυνατότητα να πραγματοποιεί αγορές στην ξηρά.

Η συνέχιση των πωλήσεων αφορολόγητων ειδών στη νότια Βαλτική Θάλασσα κατέστη δυνατή εν μέρει λόγω γεωγραφικής θέσης, με τις χώρες της Βαλτικής να βρίσκονται πολύ κοντά, και εν μέρει λόγω του ειδικού καθεστώτος των νήσων Ώλαντ, οι οποίες θεωρούνται εκτός του φορολογικού εδάφους της Κοινότητας. Το καθεστώς αυτό χορηγήθηκε μετά από αίτηση της Φινλανδίας κατά τη διάρκεια των διαπραγματεύσεων προσχώρησης.

Όσον αφορά τη στήριξη της περιφέρειας Kvarken γενικά, η περιφερειακή πολιτική της κοινότητας περιλαμβάνει την κοινοτική πρωτοβουλία Interreg, στόχος της οποίας είναι η ενθάρρυνση της διασυνοριακής συνεργασίας σε όλη την Κοινότητα. Για την περίοδο 2000-2006, η Φινλανδία και η Σουηδία, σε συνεργασία με τη Νορβηγία,πέβαλλαν πρόταση προγράμματος, στο πλαίσιο αυτής της πρωτοβουλίας για την περιφέρεια

Kvarken-Mittskandia, η οποία τώρα εξετάζεται από την Επιτροπή. Η πρόταση περιλαμβάνει δράσεις για την εξέταση τηςποδομής και των επικοινωνιών στο σύνολο της περιφέρειας Kvarken, καθώς επίσης και μεταξύ Σουηδίας και Νορβηγίας. Η πρόταση αναμένεται να εγκριθεί κατά τις προσεχείς εβδομάδες, γεγονός που θα επιτρέψει τηνποβολή έργων στο πρόγραμμα στις αρχές του επόμενου χρόνου.

(1) Ανακοίνωση της Επιτροπής προς το Συμβούλιο σχετικά με τις συνέπειες για την απασχόληση της απόφασης για την κατάργηση της δυνατότητας αγοράς αφορολόγητων ειδών κατά τις ενδοκοινοτικές μετακινήσεις, ΕΕ C 66 της 9.3.1999.

(2) Έγγραφο εργασίας τωνπηρεσιών της Επιτροπής στο οποίο διευκρινίζονται τα κοινοτικά μέσα τα οποία έχουν στη διάθεσή τους τα κράτη μέλη για να αντιμετωπίσουν τις πιθανές επιπτώσεις από την κατάργηση των ενδοκοινοτικών πωλήσεων ειδών την 1 Μαρτίου 1999 (SEC(98)1994).

(3) Ανακοίνωση της Επιτροπής σχετικά με τους κανόνες για το ΦΠΑ και τους ειδικούς φόρους κατανάλωσης που εφαρμόζονται από την 1 Μαρτίου 1999 στα αγαθά που πωλούνται σε επιβάτες πορθμείων ή αεροσκαφών οι οποίοι ταξιδεύουν εντός της Ευρωπαϊκής Ένωσης, ΕΕ C 99 της 10.4.1999).